text: [{"text_idx": "#000001", "text": "I\u0301 dag er ta\u00f0 Mori\u00f0, sum kemur at deila try\u0301 ra\u0301\u00f0. Hon er mamma til try\u0301, og so herlig og erlig i\u0301 si\u0301num ra\u0301\u00f0um. Hon grei\u00f0ir eisini m.a. fra\u0301, hvussu ymiskt bro\u0301stageving kann ganga. \u2764\ufe0f Hon eitur @morid1994 a\u0301 Instagram."}, {"text_idx": "#000003", "text": "Ger ting fyri teg, ti\u0301 tu\u0301 ert ikki \u201cbara\u201d ein mamma. Tu\u0301 ert eisini eitt menniskja, sum hevur t\u00f8rvir. Eg royni at gera minst eitt ting fyri meg sja\u0301lva, hv\u00f8nn dag. Ta\u00f0 kann vera so simpult sum at fa\u0301a m\u00e6r fo\u0301taba\u00f0, koyra neglalakk a\u0301, andlitsmasku ella at fara ein tu\u0301r onkusta\u00f0ni uttan b\u00f8rn. T.d. me\u00f0an li\u0301tli svevur uttan fyri hja\u0301 ommuni. \ud83d\ude0a"}, {"text_idx": "#000006", "text": "Tu\u0301 f\u00e6rt kanska fleiri tu\u0301sund ra\u0301\u00f0, sum tu\u0301 ikki hevur bi\u00f0i\u00f0 um, sum hava rigga\u00f0 hja\u0301 \u00f8\u00f0rum. Men teirra ra\u0301\u00f0 fara ikki alti\u0301\u00f0 at rigga hja\u0301 tykkum.Ti\u0301 vil eg eggja t\u00e6r, at gera ta\u00f0, sum riggar fyri teg og ti\u0301na familju, og sum kennist r\u00e6tt. Tu\u0301 kennir ti\u0301tt barn allar best, og ti\u0301tt barn kennir teg allar best."}, {"text_idx": "#000007", "text": "Ta\u00f0 ger einki um barni\u00f0 hja\u0301 syskinabarninum, hja\u0301 grannakonuni ella um mammu ti\u0301n hev\u00f0i eitt barn, sum dugdi at siga \u201cag\u00f8 umvent\u201d, ta\u0301 ta\u00f0 var fy\u0301ra ma\u0301na\u00f0ir, ti\u0301 mamman a\u0301t ljo\u0301\u00f0arey\u00f0ar ro\u0301mabollar vi\u00f0 fantasi-siropi sum smakka\u00f0i av honning, hv\u00f8nn morgun. \u2013 Fi\u0301nt, you do you boo!\u270c\ud83c\udffc"}, {"text_idx": "#000009", "text": "Fyrstu fer\u00f0, kom ta\u00f0 sum eitt sjok fyri meg, at man fekk ilt av at geva bro\u0301st i\u0301 byrjanini. Hetta hev\u00f0i eingin fortalt m\u00e6r. Eg var ung, og visti ikki betur, og f\u00f8ldi eitt press, hv\u00f8rja fer\u00f0 fo\u0301lk spurdu \u201cGevur tu\u0301 bro\u0301st?\u201d. Tey fortaldu m\u00e6r, hvussu r\u00f8sk tey hildu, at eg var, ti\u0301 \u201cta\u00f0 var ta\u00f0 aaallar besta\u201d s\u00f8gdu tey. (Men hv\u00f8r mamma ynskir ikki at gera ta\u00f0 allar besta? Ta\u00f0 veri\u00f0 vi\u00f0 bro\u0301st ella fl\u00f8sku...)"}, {"text_idx": "#000013", "text": "Vi\u00f0 mi\u00f0linginum hev\u00f0i eg n\u00e6stan givi\u00f0 upp a\u0301\u00f0renn. Hetta seg\u00f0i eg jar\u00f0armo\u0301\u00f0urini, ta\u0301 hon spurdi um eg hev\u00f0i nakrar serligar tankar v.v. bro\u0301stageving.Eg seg\u00f0i, at eg kundi gott pr\u00f8va, men um ta\u00f0 bara minti eitt sindur um fyrru fer\u00f0ina, so vildi eg ikki meira."}, {"text_idx": "#000015", "text": "Tri\u00f0u fer\u00f0 gekk ta\u00f0 upp aftur betur! Eg hev\u00f0i smekk-etandi fult av mjo\u0301lk, og fekk ikki so miki\u00f0 sum eina einastu rift. Men ti\u0301\u00f0anverri hendi ymiskt a\u0301 heima-frontinum, sum gj\u00f8rdi, at eg enda\u00f0i vi\u00f0 at missa mjo\u0301lkina, ta\u0301 beiggin var 2-3 ma\u0301na\u00f0ir. So nu\u0301 f\u00e6r hann full-time fl\u00f8sku, og hann sto\u0301r tri\u0301vist, og eg gevi honum vi\u00f0 go\u0301\u00f0ari samvisku!\u2764\ufe0f"}, {"text_idx": "#000016", "text": "\u2013 Ja, so ymiskt kann ta\u00f0 ganga tit!\ud83d\ude48 Men ty\u0301dningarmiki\u00f0 er, at gera ta\u00f0, sum riggar best fyri teg og ti\u0301na familju, og sum kennist r\u00e6tt. Ikki ta\u00f0 onnur siga.\u2764\ufe0f"}]